**VZPOSTAVITEV** **KOMPETENČNEGA MODELA**

**JANUAR 2019**

Spoštovani sodelavci!

Z novim letom smo vstopili v zaključni del projekta za vzpostavitev kompetenčnega modela v državni upravi. Januarja smo tako izvedli preostalih **devet posvetov drugega kroga za oblikovanje delovno specifičnih kompetenc**. V okviru le-teh so strokovnjaki iz različnih področij državne uprave podali mnenje na korigiran **predlog kompetenc in vedenjskih opisov** za svoje področje dela. Za področja, kjer je to smiselno, so bili predlagani tudi **različni nivoji zahtevnosti kompetenc.**

Na podlagi informacij iz vseh posvetov, smo pripravili krovni sistem delovno specifičnih kompetenc za vse sklope sorodnih delovnih mest. Predstavili smo ga na **dveh makro delavnicah. Na prvi so celotni sistem presojali**, strokovnjaki iz različnih strokovnih področji, **na drugi pa člani ožje delovne skupine**. Pri presoji so upoštevali podobnosti in razlike med posameznimi sklopi sorodnih delovnih mest. Pridobljeni konstruktivni komentarji in predlogi bodo služili za pripravo **končne različice delovno specifičnih kompetenc in pripadajočih vedenjskih opisov.**

Proces nastajanja delovno specifičnih kompetenc:

Poleg tega smo v januarju pričeli z organizacijo **usposabljanja »Druženje s kompetencami«**, ki je namenjeno **vodjem na 2. in 3. ravni vodenja v državni upravi.** Potekalo pa bo na dveh lokacijah v več terminih v februarju in marcu. Vodjem smo preko elektronskega naslova **kompetencni.model@gov.si** posredovali vabila s terminom in lokacijo usposabljanja. Vsebina zajema uporabo kompetenčnega modela pri delu z zaposlenimi, pri čemer je poudarek na presojanju kompetenc zaposlenih. Na usposabljanjih bodo imeli vodje priložnost pridobiti uporabno znanje na interaktiven način, zato jih **vabimo k potrditvi udeležbe na usposabljanju**.

Podrobnosti v zvezi z vsebino projekta in aktivnostmi si lahko vseskozi ogledate na našem [spletnem mestu](http://www.mju.gov.si/si/delovna_podrocja/zaposleni_v_drzavni_upravi/projekt_vzpostavitev_kompetencnega_modela/). Zahvaljujemo se vam za sodelovanje pri vzpostavitvi kompetenčnega modela v državni upravi in vas lepo pozdravljamo.

Projektna skupina za Vzpostavitev kompetenčnega modela, Sektor za upravljanje s kadrovskimi viri, Direktorat za javni sektor, Ministrstvo za javno upravo